अपराध जांच विभाग
अपराध जाँच विभाग (Criminal Investigation Department) या संक्षेप में सीआईडी (CID) ब्रिटेन की राज्य पुलिस और ब्रिटिश राष्ट्रकुल देशों की राज्य पुलिस के अंतर्गत आने वाली एक इकाई होती है जिसके लोग आम पुलिस की तरह वर्दी नहीं पहनते बल्कि सादे कपड़ों में रहकर कार्य करते हैं। यह विशेष शाखा (स्पेशल ब्रांच) से अलग होती है। 1854 में ब्रिटेन के नॉटिंघम बरो पुलिस ने पहली ऐसी शाखा स्थापित की थी और 1878 में चार्ल्स विन्सेंट ने मेट्रोपोलिटन पुलिस सर्विस सीआइडी की स्थापना की। विन्सेंट को सीआइडी का संस्थापक माना जाता है।